                                Anexa nr.3 la proiect de hotărîre nr.  44  din 04 08  .2021

                                             CONTRACT DE DELEGARE  
prin achiziție publica de servicii

 pentru prestarea serviciului de iluminat public 
în comuna …………, jud. …………
I. Părţile contractante:

Art.1.COMUNA ............................ cu sediul în comuna ............................, judeţul ............................, reprezentat prin ……………., având funcţia de primar, în calitate de beneficiar, pe de o parte,

şi

………… S.R.L. cu sediul în …………., jud. ………., Cod Fiscal ……………., nr. Ord. Reg. Com. ………….., cont ……………, deschis la Trez. …….., tel. ……………. reprezentată prin …………., având funcţia de ADMINISTRATOR în calitate de operator-prestator de servicii, conform achizitie SICAP cod de identificare DA…………..,  s-a încheiat prezentul contract de prestării servicii de iluminat public în comuna ……………………in baza art. 7 alin. (5) din Legea 98/2016 .
II. Obiectul contractului:

Art.2.-Obiectul contractului îl constituie prestarea serviciilor de iluminat public, constând în activităţile de verificare, reparaţii necesare şi asigurarea funcţionării continue, astfel încât sistemul de iluminat public să corespundă exigenţelor impuse.

Art.3.-Obiectivele beneficiarului sunt:

a)orientarea serviciilor publice către utilizatori;

b)asigurarea calităţii şi performanţelor sistemelor de iluminat public la nivel compatibil cu directivele Uniunii Europene în domeniu;

c) orientarea serviciilor de iluminat public în mod nediscriminatoriu către toţi beneficiarii comunităţii locale, potrivit necesităţilor stabilite în mod democratic;

d) reducerea consumurilor specifice prin utilizarea unor corpuri de iluminat performante şi după caz, a unor echipamente specializate;

       e) promovarea investiţiilor în scopul modernizării sistemelor de iluminat public în funcţiune, si al extinderii reţelelor de iluminat public în funcţiune;

e) finanţarea serviciilor de iluminat public în mod avantajos pentru utilizatori și atractiv pentru investitori;

f) promovarea de soluţii tehnice și tehnologice performante, cu costuri minime;

g) promovarea mecanismelor specifice economiei de piaţă, prin crearea unui mediu concurenţial de atragere a capitalului privat;

       h) instituirea evaluării comparative a indicatorilor de performantă ai activităţii operatorilor si participarea cetăţenilor si asociaţiilor reprezentative la acest proces;

i) promovarea formelor de gestiune delegată;

j) crearea organismelor de monitorizare a calităţii serviciilor prestate si instituirea de mecanisme de corecţie adecvate;

k) promovarea metodelor moderne de management;

l) promovarea profesionalismului, a eticii profesionale şi a formării profesionale continue a personalului ce lucrează în domeniu.

În derularea contractului de prestări servicii de întreţinere, prestatorul va utiliza bunurile preluate, în conformitate caietul de sarcini al serviciului de iluminat public.
III. Dispoziţii generale

Art.4. Contractul de prestări servicii a iluminatului public are ca anexe obligatorii următoarele:

a)-caietul de sarcini;
b)-regulamentul serviciului;
Art.5.(1) Beneficiarul va urmări, controla si supraveghea:

a)-modul de respectare şi de îndeplinire a obligaţiilor contractuale asumate de operatorul prestator de servicii publice de întreţinere a iluminatului public;

b)-calitatea și eficienţa serviciilor prestate la nivelul indicatorilor de performanţa 

c)-modul de menţinere în funcţiune şi întreţinere a sistemului de iluminat public;

Art.6.-Pe durata contractului părţile se obligă să îndeplinească cu bună credinţă obligaţiile asumate, să nu întreprindă nici un act sau activitate în scopul prejudicierii celeilalte părţi, să se informeze reciproc şi să coopereze în vederea executării obligaţiilor asumate.

IV. Termenul:

Art.7.-Durata contractului de prestări servicii de întreţinere a sistemului de iluminat public se stabileşte pe o perioadă de …. (…..) luni.
Art.8.-Contractul intră în vigoare începând cu data de …………………...
V. Preţul şi plata:
Art.9.Preţul prestaţiilor este de ……… lei/luna (cod de identificare DA…………).

Art.10.Plata se va face lunar, până la data de 10 a lunii următoare prezentării documentelor justificative şi a facturilor reprezentând contravaloarea prestaţiilor efectuate în luna precedentă.

Art.11.Pentru întârzierea mai mare de 30 de zile de la data scadenţei facturii, beneficiarul va plăti o penalitate ce va reprezenta procentul prevăzut de actele normative în vigoare privitoare la plata cu întârziere a obligaţiilor faţă de bugetul de stat, pentru fiecare zi de întârziere.
VI. Drepturile părţilor:

1.Drepturile operatorului-prestator(executantului):

Art.12.Executantul are următoarele drepturi:

1)-În scopul executării contractului, executantul are dreptul să intervină în mod direct, pe riscul şi pe răspunderea sa, asupra bunurilor care alcătuiesc sistemul de iluminat public al comunei …………….;

2)-Să încaseze contravaloarea lucrărilor şi serviciilor prestate.

2.Drepturile beneficiarului:

Art.13.-Beneficiarul are următoarele drepturi:

1)-Să coordoneze serviciul sistemului de iluminat public;

2)-Să finanţeze realizarea de lucrări necesare serviciului de iluminat public;

3)-Să inspecteze bunurile, activităţile şi serviciile prestate, precum şi modul în care este satisfăcut interesul public, să verifice respectarea obligaţiilor asumate prin contract, cu notificarea prealabilă a executantului şi în condiţiile prevăzute în caietul de sarcini;

4)-Să modifice în mod unilateral partea reglementară a contractului de prestări servicii din motive excepţionale legate de interesul public local;

5)-Să rezilieze contractul în cazul în care prestatorul nu-si respectă obligaţiile asumate prin prezentul contract.
VII. Obligaţiile părţilor:
Obligaţiile operatorului-prestator

Art.14.Operatorul-prestator(executantul) are următoarele obligaţii:

(1)-Să obţină de la autoritatea competentă, potrivit legii, autorizaţia de funcţionare şi licenţa.

(2)-Să respecte angajamentele luate cu privire la indicatorii de performanţă stabiliţi de beneficiar în caietul de sarcini şi să plătească penalităţi pentru nerespectarea indicatorilor de performanţă angajaţi.

(3)-Să obtina licență A.N.R.S.C. în maxim 90 zile de la data încheierii contractului de delegare.

(4)-Să aplice metode performante de management, care să conducă la reducerea costurilor de operare.

(5)-Să preia de la beneficiar pe baza de proces verbal de predare-preluare bunurile care constituie sistemul de iluminat public al comunei, în vederea întreţinerii şi asigurarea funcţionării acestuia, conform parametrilor stabiliţi.

(6)-Să evalueze şi inventarieze, imediat după intrarea în vigoare a contractului, starea tehnică actuală a sistemului de iluminat public, cu participarea reprezentantului beneficiarului, prin încheierea unui proces-verbal semnat de reprezentanţii ambelor părţi;

(7)-Să presteze serviciile întreţinere a iluminatului public conform prevederilor din caietul de sarcini, în condiţii de calitate şi eficienţa.

(8)-Să informeze beneficiarul în cazul în care este necesară întreruperea parţială sau totală a funcţionării instalaţiilor pentru executarea lucrărilor care fac obiectul prezentului contract.

(9)-Să răspundă cu promptitudine la solicitările de verificare ale beneficiarului asupra condiţiilor cantitative şi calitative ale sistemului de luminat public. 

(10)-Să nu subcontracteze bunurile şi serviciile care fac obiectul prezentului contract, fără acordul scris al beneficiarului.

 (11)-Să efectueze întreţinerea, reparaţiile curente planificate şi accidentale, precum și reparaţiile capitale ce se impun la bunurile care formează sistemul de iluminat public, conform caietului de sarcini şi a prevederilor contractuale.

(12)-Prestatorul va lua toate măsurile necesare ca funcţionarea bunurilor care se predau spre întreţinere, la încheierea contractului, să realizeze capacitatea de iluminat la indicii de performanţă cel puţin egali cu cei existenţi la data intrării în vigoare a contractului.

(13)-Să întocmească programele anuale de reparaţii şi dotări, pe care să le supună spre aprobare beneficiarului.

 (14)-Să restituie beneficiarului bunurile care le-a preluat, în deplina proprietate, în mod gratuit şi libere de orice sarcini, la încetarea contractului de prestări servicii de întreţinere.

(15)-Să notifice cauzele de natură să conducă la reducerea activităţii şi măsurile ce se impun pentru asigurarea continuităţii serviciului prestat.

 (16)-Să ia măsurile necesare privind igiena, siguranţa la locul de muncă şi normele de protecţie a muncii.

 (17)-Să respecte condiţiile impuse de natura bunurilor, activităţilor sau serviciilor publice (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea si protejarea patrimoniului etc.)

 (18)-La încetarea contractului din alte cauze decât prin ajungere la termen, excluzând forţa majora, prestatorul este obligat sa asigure continuitatea prestării activităţii, în condiţiile stipulate în contract, până la preluarea acestuia de către beneficiar, dar nu mai mult de 60 zile.

(19)-În cazul în care operatorul-prestator sesizează existenţa sau posibilitatea existentei unei cauze de natură să conducă la imposibilitatea realizării activităţii, va notifica de îndată acest fapt beneficiarului, în vederea luării masurilor ce se impun pentru asigurarea continuităţii activităţii de întreţinere a sistemului de iluminat public.

(20)-Să aplice normele de protecţia muncii specifice activităţii desfăşurate în cadrul serviciului contractat.

Obligaţiile beneficiarului

Art.15.Obligaţiile beneficiarului sunt:

(1)-Să verifice periodic următoarele:

a)-serviciile de menţinere în funcţiune şi întreţinere a iluminatului public furnizate/prestate şi nivelul de calitate al acestora;

b)-îndeplinirea indicatorilor de performanţă şi aplicarea penalităţilor pentru neîndeplinirea acestora;

c)-menţinerea echilibrului contractual rezultat prin licitaţie;

(2)-Să predea operatorului-prestator la data intrării în vigoare a contractului toate bunurile, instalaţiile, echipamentele şi dotările aferente sistemului de iluminat public cu inventarul existent, libere de orice sarcini pe baza de proces verbal de predare-preluare.

(3)-Să notifice parţilor interesate informaţii referitoare la încheierea prezentului contract;

(4)-Să-şi asume pe perioada derulării contractului toate responsabilităţile şi obligaţiile ce decurg din calitatea sa de proprietar cu excepţia celor transferate în mod explicit în sarcina operatorului-prestator prin contract.

(5)-Să ia toate măsurile pentru înlocuirea bunurilor scoase din uz în aşa fel încât capacitatea de a realiza serviciile de iluminat public să rămână cel puţin constantă pe toata durata contractului.

(6)-Să nu tulbure operatorul-prestator în exerciţiul drepturilor rezultate din prezentul contract.

(7)-Să nu modifice în mod unilateral contractul, în afară de cazurile prevăzute expres de lege.

(8)-Să notifice operatorului-prestator apariţia oricăror împrejurări de natură să aducă atingere drepturilor acestuia.
VIII. Încetarea contractului

Art.16 (1) Prezentul contract încetează în următoarele situaţii:

a)-rezilierea de plin drept a contractului operează în situaţia în care operatorului i se retrage autorizaţia de funcţionare sau aceasta nu este prelungita după expirarea termenului;

b)-la expirarea duratei stabilite prin contract, daca părţile nu convin, în scris, prelungirea acestuia în condiţiile legii;

c)-în cazul în care interesul public local o impune, prin denunţarea unilaterală de către beneficiar, cu plata unei despăgubiri pentru eventualele prejudicii aduse operatorului-prestator;

d)-în cazul nerespectării obligaţiilor contractuale de către una din părţi, prin reziliere de plin drept, cu plata unei despăgubiri de către partea în culpă;

f)-la dispariţia, dintr-o cauză de forţă majoră, a bunurilor care formează obiectul prezentului contract sau a imposibilităţii obiective a prestatorului de a le întreţine, prin renunţare, fără plata unei despăgubiri;

g)-operatorul-prestator a cesionat drepturile şi obligaţiile sale fără acordul scris al beneficiarului;

h)-cu acordul ambelor părţi, în urma unei notificări comunicate în scris celeilalte părţi cu cel puţin 60 de zile anterior datei de reziliere solicitate.

(2)La încetarea, din orice cauză, a contractului bunurile ce au fost predate prestatorului se vor înapoia beneficiarului, în stare bună de funcţionare, fiind considerat că operatorul prestator le-a primit în stare bună.

(3)-În caz de reziliere a contractului, fără culpa prestatorului, beneficiarul va plăti acestuia contravaloarea tuturor prestaţiilor efectuate până la aceea dată, pe baza devizelor de lucrări/sau a altor documente justificative. 

IX. Forţa majoră

Art.17.(1) Nici una dintre părţile contractante nu răspunde de neexecutarea la termen sau/şi de executarea în mod necorespunzător total sau parţial a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră.

(2) Partea care invocă forţa majoră este obligată s-o notifice celeilalte părţi în termen de 3 zile de la producerea evenimentului şi să ia toate măsurile posibile în vederea limitării consecinţelor acesteia.

(3) Dacă în termen de 30 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune interese.
X. Răspunderea contractuală

Art.18.Nerespectarea de către părţile contractante a obligaţiilor prevăzute în prezentul contract de prestări servicii atrage răspunderea contractuală a părţii în culpă.
XI. Litigii

Art.19. Părţile contractante se angajează să rezolve orice litigiu ce rezultă din prezentul contract pe cale amiabilă şi să nu se adreseze justiţiei fără a fi încercat în prealabil o conciliere directă.

Art.20. Litigiile de orice fel ce decurg din executarea prezentului contract de prestări servicii, care nu s-au putut rezolva pe cale amiabilă, sunt de competenţa instanţelor comerciale de la sediul beneficiarului.

XII. Dispoziţii finale

Art.21. (1) Modificarea prezentului contract se face numai prin act adiţional încheiat între părţile contractante.

(2) Prezentul contract împreună cu anexele care fac parte integrantă din cuprinsul său reprezintă voinţa părţilor.

(3) Limba care guvernează contractul este limba română.

Prezentul contract a fost întocmit 2 exemplare originale, azi_________________________ câte unul pentru fiecare parte contractantă.

Beneficiar, 


         
                                                      Prestator,

COMUNA ……………….                                                                 ……………. S.R.L. 

